জামায়াত নেতা নিজামী, মুজাহিদ ও সাঈদী গোয়েন্দাদের হাতে জামায়াত-শিবিরের বিভিন্ন অপরাধের ভিডিও ফুটেজসহ নানা ধরনের তথ্য-প্রমাণ দেখে চমকে ওঠছেন। জিজ্ঞাসাবাদে ওই তিন নেতা তাদের অপকর্মের কোন কিছু অস্বীকার করলেই কর্মকর্তারা তাদের সামনে ভিডিও ফুটেজ এবং অডিও রেকর্ডসহ বিভিন্ন প্রমাণ তুলে ধরছেন। গোয়েন্দাদের এ ধরনের কৌশলী জিজ্ঞাসাবাদে রিমান্ডে থাকা জামায়াত নেতারা বিব্রত হয়ে পড়ছেন। কোন কোন বিষয়ে তারা নিজেদের দোষ স্বীকার করে নিলেও স্পর্শকাতর বিষয়ে তারা তাদের মতো করে ব্যাখ্যা তুলে ধরার চেষ্টা করছেন। গতকাল সাঈদীকে প্রথা-বিরোধী লেখক হুমায়ুন আজাদ হত্যাকা- এবং নিজামীকে পতেঙ্গা সারকারখানা থেকে ১১৮২ টন বিস্ফোরক (রক সালফার) লুট ও জেএমবি কানেকশন সম্পর্কে ব্যাপক জিজ্ঞাসাবাদ করা হয়েছে। জিজ্ঞাসাবাদকারী একাধিক কর্মকর্তা সূত্রে এসব তথ্য পাওয়া গেছে।